Junkers Ju-52-kuljetuskone syöksyi toistaiseksi tuntemattomasta syystä maahan Itä-Sveitsissä lähellä Flimsin hiihtoaluetta.

Itä-Sveitsissä on sattunut matkustajakoneen onnettomuus. Kone syöksyi Piz Segnasin vuoren länsirinteelle lähellä kuuluisaa Flimsin laskettelualuetta.

Onnettomuus tapahtui lauantaina iltapäivällä. Koneen kaikki 20 matkustajaa saivat surmansa lento-onnettomuudessa. Graubündenin kantonin poliisi on vahvistanut asian.

Junkers Ju-52-kone on rakennettu vuonna 1939 ja se kuuluu Ju Airille. Ju Air on Sveitsin ilmavoimien harrastusjärjestö, johon kuuluu 4 000 henkilöä ja joka järjestää näytös- ja huvilentoja.

Sveitsissä pudonnut kone oli sama kone kuin kuvassa. AOP

Ju Airin lentäjät ovat koulutettuja matkustajakoneiden ja ilmavoimien lentäjiä.

Kyseistä "täti Juksi" ristittyä konetta käytettiin ennen kaikkea turistien maisemalentoja varten.

UPDATE The aircraft has crashed at an altitude of more than 2,500m (8,200ft). It was operated by Ju-Air for sightseeing flights.

This is already the second fatal air crash in Switzerland today. More: https://t.co/7VAKry35gc — AIRLIVE (@airlivenet) 4. elokuuta 2018

Nimettömänä pysytellyt silminnäkijä kertoi sveitsiläiselle 20 minuuttia -uutissivustolle (siirryt toiseen palveluun), että lentokone teki ilmassa 180 asteen käännöksen kohti etelää.

– Sitten se putosi kuin kivi. Se lensi tikkusuoraan kohti maata, silminnäkijä kuvailee.

Kone syöksyi maahan 2 540 metrin korkeudesta merenpinnan yläpuolella.

Ju Air on perunut toistaiseksi kaikki muut lähipäiville suunnitellut lennot.

Lähteet: Reuters, AP